《和程公辟游宿猿洞二首》
宋代·陈襄

几年营此草堂栖，施饰名园百卉齐。
曾学子真耕谷口，今容摩什老山西。
龙台日上千峰出，雁塔云生一径迷。
知有岭猿犹在否，使君高卧莫教啼。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。